
MaxiMina 8 


„Din groapa 
păcatului şi 
temniţa fără- 
delegii, spre 
cerul bucuriei 
şi libertatea 
harului...” 


* Au trecut mai bine de 9 zile de când ne-am luat rămas bun de 
la sora Stela-Ana, trecută la Domnul la 91 de ani. Dumnezeu 
să o aşeze cu drepţii! 


Pr. Ştefan 


+ Mai multe voci din Bisericile Ortodoxe din întreaga lume, între care şi obştea de maici din Mănăstirea Schimbării la 
Faţă din SUA, ctitorită în 1967 de maica Alexandra (fosta principesă Ileana a României) au cerut autorităţilor ucrai- 
nene să nu-i evacueze pe monahii din Lavra Pecerska din Kiev, aşa cum s-a hotărât prin lege, din cauză că 
aceştia aparţin Bisericii Ortodoxe Ucrainene din cadrul Patriarhiei Moscovei. (sursa: orthochristian.com) 


* La Sala Palatului din Capitală va avea loc în data de 20 aprilie un concert psaltic de mare anvergură, intitulat 
„Lumină din lumină”. Vor concerta Arhim. Nikodimos Kabarnos, Ribale Wehbe şi Grupul psaltic Tronos al Catedralei 
Patriarhale, în timpul evenimentului luând cuvântul Părintele Vasile Ioana. (sursa: basilica.ro) 


* Joi, 23 martie, atât la Bucureşti şi Constanţa, cât şi în Albania, au fost săvârşite slujbe de pomenire pentru preo- 
tul Haralambie Balamace şi toți martirii aromâni din Balcani, care au luptat pentru biserici şi şcoli în limba aro- 
mână. La sfârşitul secolului XIX, aromânii din Peninsula Balcanică au ştiut să găsească căile de înfrățire cu românii 
din nordul Dunării ca să-şi câştige drepturile şi să fie recunoscuţi în 1905 de ultimul sultan. (sursa: basilica.ro) 


x» 


+ Studenţi şi masteranzi ai programului „Artă sacră” de la Facultatea de Teologie Ortodoxă din București au prezentat 
lucrări într-o expoziţie intitulată „Meditaţii estetice în Lumina Învierii”, care a fost deschisă luni în oraşul 
Volos din Grecia. (sursa: basilica.ro) 


+ Românii din parohia Sf. Bonifatie din nordul Italiei au început o campanie de strângere de fonduri pentru a-şi 
putea clădi propria biserică, întrucât capela în care s-a slujit în ultimii 8 ani va fi demolată de către autrităţi, ca 
parte a unui vechi spital în degradare. (sursa: orthochristian.com) 


Arhimandrit Zaharia ZAHAROL 


ARHIM. ZAHARIA ZAHAROU 
Monahismul - darul atotcuprinzător al Duhului Sfânt 


MONAHISMUL 


darul atotcuprinzător 

al Duhului Sfânt 
„Fenomenul paradoxal al monahismului nu este înţeles cu uşurinţă nici chiar de toţi 
monahii. Monah este cel care se aşază pe sine mai prejos de toată făptura, adeverind 
cuvintele lui Hristos. Care dintre fiii veacului acestuia ar fi atât de nebun încât să se 
pună pe sine de bunăvoie mai prejos decât toţi şi să devină un nimic? Insă fiii luminii, 
care au gustat din viaţa cea veşnică şi sunt călăuziţi de Duhul Sfânt, primesc cu bucu- 
rie să Îl urmeze pe Hristos în pogorârea Lui, care este mai uimitoare chiar şi decât 
înălțarea Sa mai presus de ceruri. Numai cei care au cunoscut din cercare nebunia lui 
Hristos, puterea şi înţelepciunea lui Dumnezeu şi s-au încredinţat de acestea prin har 
au curajul să ia asupră-și această nevoinţă mai presus de fire..” 

Maxima 


Foaie ortodoxă pentru sufleţ 


Sfinţii 
saptamanii 
D 26 - DUMINICA A IV-A 
DIN POST (A SF. IOAN SCA- 
RARUL); Soborul Arhanghe- 
lului Gavriil; Sf. Sf. Mc. Monta- 


nus preotul şi soţia Maxima; 
ULEI 


L 27 - Sf. Mc. Matroana din Tesa- 
lonic; Sf. Prooroc Anania (sec. IX 
î.Hr.); Sf. Ier. Robert, apostolul 
Bavariei şi Austriei; Prăznuirea 
icoanei  Glykophyloussa-Dulcea 
sărutare 

- Mărturisitorul Ieroschim. Nil 
Dorobanţu (1977) 


M 28 - Sf. Cuv. Ilarion cel Nou; 
Sf. Cuv. Ştefan Mărturisitorul 


Mi 29 - Sf. Ap. Sostene, Apolo, 
Chifa şi Epafrodit Sf. Sf. Mc. Mar- 
cu al Aretuselor, Chiril şi cei cu 
dânşii; Sf. Ier. Diadoh al Foticeii 
(Filocalia 1); CANONUL CEL 
MARE; POST ASPRU, iar du- 
pă Canon, dezlegare la ulei 


J 30 - Sf. Cuv. Ioan Scărarul; 
Sf. Euvula, mama Sf. Pantelimon 
- Mărturisitorul Mon. Nicolae 
Steinhardt (1989) 

- Patriarhul Justinian Marina 
(1977) 


V ga - Sf. şi Dreptul Iosif, fiul Pa- 
triarhului Iacob; Sf. Sf. Mc. Ipatie 
al Gangrelor; Sf. Ier. Inochentie, 
luminătorul Alaskăi; ACATIS- 
TUL BUNEIVESTIRI; POST 
ASPRU, iar după Acatist, 
dezlegare la ulei 


S 1 - Sf. Cuv. Maria Egiptean- 
ca; Sf. Cuv. Varsanufie, stareţ la 
Optina; ULEI 

- Mărturisitorii: câteva mii de 
bucovineni ucişi de sovietici la 
Fântâna Albă (1941) 


Arhid. Sorin Mihalache 


MECANISMELE 


plăcerii și adicţiilor 


a a Puţine lucruri pe care vreodată le-am visat, fu- 
mat sau injectat creează o asemenea dependenţă 
la nivelul creierului nostru precum tehnologia. 


Cel mai mare duşman 
pe care noi îl avem lă- 
untric e plăcerea. 
Sfinţii Părinţi vorbesc 
despre asta şi Sf. Maxim 
Mărturisitorul, in Filo- 
calia 3, spune că Dum- 
nezeu a dat durerea ca 
medicament pentru 
plăcere şi oamenii, 


atunci când trăiesc o 
plăcere, vor avea o du- 
rere mai devreme sau 
mai târziu, ca medica- 
ment care să pună capăt 
acestei plăceri, dar ei nu 
înţeleg această lecţie şi 
din durere fug din nou 
în plăcere, ca să o osto- 
iască şi să dispară dure- 
rea prin plăcerea pe 


care o trăiesc din nou. 


Astăzi s-ar putea vorbi 
foarte mult despre me- 
canismele plăcerii şi 
despre cum acestea 
sunt extrem de pericu- 
loase pentru noi, mai 
ales pentru copii, dar, în 
general, sunt foarte pe- 
riculoase, pentru că nu- 

mai oamenii duhovniceşti, care se 
cunosc pe ei înşişi, care s-au 
obişnuit să postească, au forţa 
interioară să se oprească de la 
experienţa de plăcere. O persoa- 
nă care nu este suficient de instruită 
duhovniceşte cade pradă plăcerilor şi 
va fi foarte greu pentru ea să realize- 
ze situaţia în care este. 


Doi psihologi au descoperit în urmă 
cu mai mulţi ani o zonă din creier 
care este un centru al plăcerii. Ei au 
făcut un experiment cu un şobolan, 
pentru a demonstra ce înseamnă 
sentimentul de euforie obţinut prin 
stimularea acestei zone a creierului. 
Au înfometat un şobolan 24 de ore, 
după care l-au aşezat în centrul unui 
scurt tunel, cu mâncare la ambele 
capete. În mod normal, şobolanul ar 
fi trebuit să alerge spre unul din ca- 
pete şi să înfulece gustarea. Însă, 
dacă-i aplicau un şoc înainte să ajun- 
gă la hrană, şobolanul se oprea în 
punctul res- 
pectiv şi nu 


se mai 
mişca.  Pre- 
fera să 
aştepte posi- 
bilitatea 

unui alt şoc 
(impuls 


electric de 
plăcere) şi să 
renunţe  as- 
tfel la re- 
compensa 

garantată a 
hranei, deşi 
nu mâncase 
de 24 de ore. 


Nu a trecut 

mult timp până când un psihiatru s- 
a gândit să facă acest experiment și 
pe oameni, dar folosindu-i chiar pe 
ei pentru a-şi crea senzaţia de plăce- 
re (de câte ori apăsau pe un buton, 
zona de plăcere din creier era stimu- 
lată prin electrozi). Când li s-a acor- 
dat permisiunea să se autostimuleze 
după bunul plac, oamenii şi-au ad- 
ministrat în medie câte 40 de şocuri 
pe minut. Când li se aducea o tavă cu 
mâncare în pauza de masă, pacienţii, 
care recunoşteau că le era foame, nu 
doreau să se oprească din autosti- 
mulare ca să mănânce. Unul dintre 
ei chiar protesta categoric de fiecare 
dată când cercetătorul încerca să 
închidă sesiunea şi să deconecteze 
electrozii. Un alt participant a conti- 
nuat să apese butonul de peste 200 
de ori după ce aparatul a fost scos 
din priză, până când cercetătorul i-a 
cerut, în sfârşit, să înceteze. 

Întorcându-ne la vremurile noastre, 
trebuie să observăm un lucru. Știind 
că există posibilitatea să fi primit un 
mesaj nou sau să vedem următoarea 
înregistrare de pe youtube, care ne- 
ar putea face să râdem, continuăm 
să apăsăm pe refresh, să dăm pe ur- 
mătorul link, să ne verificăm apara- 
tele în mod constant după mesajele 
pe care le-am putea primi de la prie- 
teni, ai putea crede că telefoane- 
le mobile au conexiune directă 
cu creierele noastre, transmiţân- 
du-ne şocuri contante de dopamină 
(dopamina este substanţa care intră 
în joc în starea de plăcere). 


Puţine lucruri pe care vreodată le- 
am visat, fumat sau injectat creează 
o asemenea dependenţă la nivelul 
creierului nostru precum tehnologia. 
În acest mod, dispozitivele ne ţin 
captivi şi ne fac să ne întoarcem me- 
reu după mai mult şi căutăm şi iar 
căutăm, dând click ca un şobolan în 


—a 


cușcă, alergând după încă un şoc şi 
încercând să găsim recompensa care 
ne-a făcut să stăm atât de mult în 
faţa ecranelor. 


Designerii jocurilor video manipu- 
lează intenţionat mintea noastră ca 
să-i ţină pe jucători în priză cât mai 
mult. Promisiunea că ai putea sa 
reportezi o victorie, că ai putea să 
aduni mai multe puncte decât data 
trecută îl face pe cel care stă în faţa 
calculatorului să nu mai plece de 
acolo. Sau partea a doua a filmului, 
care este mai tare decât prima, sau 
următorul episod dintr-un film care 
are 3000 de episoade, toate ne ţin în 
faţa televizorului. Lipsa de previzibi- 
litate a victoriei îl face pe cel care 
urmează această dependenţă să nu 
se mai desprindă de ecran. Chiar 
dacă jocurile (sau filmele sau 
divertismentul) nu-i influenţea- 


ză pe toţi la fel, pentru cei vul- 
nerabili acestea au un efect ase- 
mănător cu drogurile. Un corean 
de 28 de ani a murit în urma unui 
atac cardiovascular după ce a jucat 
StarCraft timp de 50 de ore fără în- 
trerupere. Refuzase să mănânce sau 
să doarmă, singura lui dorinţă fiind 
aceea de a continua jocul. 


Dacă noi nu ne simţim bine dacă 
avem televizorul închis, dacă ne 
simțim  posaci fără muzică în 
maşină, toate astea ne arată că sun- 
tem vulnerabili şi că depindem de 
nişte stimuli din afară. De asta, o 
altă caracteristică a autentici- 
tăţii vieţii spirituale este cât 
rezişti singur şi nestimulat, chi- 
ar şi fără lectură, fără să vezi ceva, 
fără lumini, în singurătatea unei ru- 
găciuni, fără să te simţi deprimat. 
Cât putem rezista în însingurare, 
fără să avem senzaţia că ne pierdem 
esenţa? De asta pustnicii, pentru 
tradiţia ră- 
săriteană, 
sunt auten- 
ticitatea cea 
mai  puter- 
nică a vieţii 
spirituale. 
Un om 
obişnuit, 
slab,  neex- 
perimentat 
în cele du- 
hovniceşti, 
nu rezistă 
singur în 
pădure, are 
senzaţia că- 
și pierde 
sinele. Şi 
avem nevo- 
ie de telefoane, trebuie să sunăm pe 
cineva, nu putem să stăm într-o 
linişte, ne dor urechile dacă liniştea e 
prea puternică. Asta anunţă deja 
forme de adicţie. 


Şi ne putem cerceta pe noi înşine să 
vedem de unde ne vine starea de 
bine: din muzica pe care o ascultăm, 
din filmele pe care le vedem, din 
confortul sufrageriei, din senzaţia pe 
care ne-o dă noua maşină pe care ne 
-am cumpărat-o, din senzaţia pe care 
ni-l dă serviciul pe care-l avem, din 
consistenţa pe care mi-o dă diploma 
pe care am obținut-o în ultima vre- 
me sau aprecierile colegilor? De un- 
de-mi vine mie starea de bine? Și ne 
putem identifica, de fapt, adicţiile, 
pentru că viaţa spirituală autentică 
se hrăneşte din Dumnezeu şi din cele 
care nu trec, nu din cele care trec. 

TAINA CUNUNIEI 


Pe când Cununia se făcea separat de 
Logodnă în mod obligatoriu, mirii 
intrau solemn în Biserică în timp ce 
se cânta psalmul 127: „Slavă Ție, 
Dumnezeul nostru, slavă ie!... Fe- 
riciţi toţi cei ce se tem de Domnul, 
care umblă în căile Lui...”. Venirea 
mirilor în Biserică spre a se cununa, 
este socotită o umblare în căile Lui. 
Cuvintele psalmului îi înalță dintr-o 
dată pe miri deasupra orizonturilor 
pământene şi îi învaţă adevărata ati- 
tudine conjugală, adică faptul că în 
orice clipă (“în toate zilele vieţii ta- 
le”) omul, de pe pământ, priveşte 
Răsăritul. 


Binecuvântarea de la începutul sluj- 
bei este aceeaşi cu cea a Sfintei Li- 
turghii, arătând faptul că la începu- 
turi, Taina Cununiei era legată de 
Sfânta Liturghie, fiind parte a aces- 
teia. Preotul înseamnează în semnul 
Sfintei Cruci, cu Sfânta Evanghelie, 
deasupra cununiilor care sunt puse 
pe masa în faţa căreia se săvârşeşte 
Taina Cununiei. Cununile, prin bine- 
cuvântare, ies astfel din realitatea 
terestră a lumii acesteia, pentru a fi 
primite şi ele în Impărăţia Cerurilor. 


Rugăciunile care se citesc acum, prin 
invocarea familiilor patriarhale, a 
marilor personalităţi ale Vechiului 
Legământ, reunesc astfel cele două 
Testamente într-o singură iconomie 
a mântuirii. Ele evocă nunta din Ca- 
na Galileii, introducând simbolismul 
iubirii transfigurate. In rugăciuni 
sunt cuprinse binecuvântările miri- 
lor, care se extind asupra întregului 
univers sfinţindu-i rodnicia, căruia 


dincolo de cuvinte 


omul îi este stăpân. Bogăția bucuriei 
ospăţului îndreaptă şi sensibilizează 
atenţia omului, făcându-l deschis şi 
predispunându-l să ia seama la orice 
singurătate, suferinţă şi părăsire de- 
parte de Dumnezeu. 


Aşezarea cununiilor pe capetele mi- 
rilor simbolizează încununarea aces- 
tora de către Biserică pentru curăţia 
şi fecioria în care au trăit ei până la 
Taina Nunții. Acesta este momentul 
efectiv al Tainei, timpul Cincizecimii 
conjugale, adică Pogorârea Duhului 
Sfânt care rezideşte noua făptură. 


Structura liturgică a Tainei a fost 
concepută ca o Liturghie Euharisti- 
că. Tocmai de aceea, după citirile 
biblice urmează exact ca şi la Sfânta 
Liturghie, ectenia întreită, ectenia 
cererilor şi invocarea rugăciunii Ta- 
tăl nostru. În slujba ortodoxă actua- 
lă, acest context euharistic al Căsăto- 
riei este accentuat în conţinutul chi- 
nonicului: „Paharul mântuirii voi lua 
şi numele Domnului voi chema”, în 
timp ce mirii gustă din potirul euha- 
ristic. Căci Sfânta Impărtăşanie pe- 
cetluieşte şi desăvârşeşte Cununia. 


În situaţia în care mirii s-au împăr- 
tăşit mai înainte la Sfânta Liturghie, 
Taina Cununiei urmând săvârşirii 
acesteia, mirii iau în acest moment 
din paharul comun, acest pahar fiind 
acceptat ca substitut al Sf. Potir şi al 
Împărtăşirii  euharistice. Situaţia 
aceasta este întru totul nefirească, 
conţinutul chinonicului (“Paharul 
mântuirii voi lua”), subliniind reali- 
tatea Impărtăşirii din potirul euha- 
ristic a mirilor. Paharul comun a fost 


Pr. Lucian 


așezat în locul Sfintei Împărtășanii, 
în momentul în care mirii nu mai 
erau în măsură să primească Sfânta 
Împărtăşanie, din pricina nevredni- 
ciei lor sau a faptului că nu şi-au păs- 
trat curăţia până în momentul primi- 
rii Tainei Nunții. 


Urmează procesiunea solemnă a pre- 
otului, mirilor şi naşilor, un rezumat 
simbolic de fapt al dansului nupţial 
de odinioară. Troparul “Isaie dănţu- 
ieşte, Fecioara a avut în pântece...” 
este o icoană a Maicii Domnului Odi- 
ghitria sau Călăuzitoarea, care vine 
să arate soţilor că întruparea pri- 
veşte direct viaţa oamenilor, îndeo- 
sebi relatia lor intimă, conjugală. 
Natura profunda a Căsătoriei creşti- 
ne, aşa cum a fost înţeleasă în tra- 
diţia ortodoxă, unirea deci a mirilor 
reprezintă o mărturie a Împărăției 
lui Dumnezeu. 


Întreita ocolire a mesei din timpul 
acestei procesiuni este o triplă inten- 
sificare a simbolului cercului, al infi- 
nitului. Drumul vieţii conjugale nu 
mai este un simplu itinerar, el fiind 
plasat în axa veşniciei. 


La sfârşit sunt invocaţi Sf. Împărați 
Constantin şi Elena, care pune cunu- 
nia sub semnul Crucii biruitoare şi o 
face a fi preoţie împărătească. Aceşti 
sfinţi sunt cinstiţi mai cu seamă pen- 
tru că sunt „întoemai” cu Apostolii, 
pentru răspândirea misionară a cre- 
dinţei. Ultimele cuvinte ale ritualului 
îi întoarce aşadar pe soţi spre misiu- 
nea lor apostolică: mărturisirea cre- 
dinţei prin viaţa lor, prin preoţia lor 
conjugală. 


Anastasia (pământul inimii) 


Daniel Turcea 


pământul inimii 
facă-se cer 


un cer arzând 

St. Ierarh Ignatie Briancianinov a 
scris că în vremurile din urmă creşti- 
nii se vor mântui prin citirea Sfintei 
Scripturi, sfinţilor părinţi şi sfaturi- 
lor "fraţilor după cugetare”. Dar tră- 
ind în vremurile despre care a scris 
sfântul, putem observa că una dintre 
problemele vremurilor noastre este 
pierderea aproape completă a cultu- 
rii lecturii. Mai mult, vorbim nu nu- 
mai despre literatura duhovnicească, 
ci despre cărţi în general. 


Odată cu apariţia gadgeturilor, di- 
verşi futuristi au prezis dispariţia 
completă a cărţilor tipărite pe hârtie. 
Se părea că suportul electronic ar 
putea deveni o alternativă pentru 
tomurile voluminoase şi scumpe, iar 
"biblioteca de buzunar" ne va ajuta 
să citim oricând, oriunde şi orice, 
adică foarte mult. Însă doar prima 
parte a acestei prognoze aproape că 
a devenit o realitate: numărul de 
cărți pe rafturi a devenit mult mai 
redus. Dar în acelaşi timp, a doua 
parte s-a dovedit a fi absolut greşită 
— oamenii nu citesc mai mult. Aban- 
donând cartea, nu am deschis cărţile 
electronice, ci doar am încetat să 
mai citim. 


Prin urmare, revenind la afirmaţia 
Sfântului Ierarh Ignatie, trebuie 
menţionat că atunci când vorbim 
despre citirea literaturii duhovni- 
ceşti, trebuie să începem cu obi- 
ceiul lecturii în general. Aceasta 
nu înseamnă că trebuie să citim to- 
tul, ci înseamnă că lectura ar trebui 
să devină o parte a vieţii noastre. 
Fiecare dintre noi, citind literatură 
duhovnicească, trebuie să ţină cont 
neapărat de situaţia în care se află 
acum. Nu este nevoie să luăm cărţile 
în care se povesteşte despre un mod 
de viaţă care nu este obișnuit pentru 
noi. În opinia Sfântului Ignatie, „nu 
trebuie să le alegem cărţile cele mai 

Cum și ce 


CITIM? 


înalte, ci pe cele care sunt mai apro- 
piate de starea noastră, în care se 
prezintă lucrarea care ne este apro- 


sn 


piată”. 


Scopul lecturii duhovniceşti nu 
constă în cantitatea de cărţi citite, ci 
în ce măsură aţi putut aplica 
ceea ce aţi citit în viaţa voastră. 
Cu alte cuvinte, lectura calitativă 
este cu siguranţă mai de valoare de- 
cât lectura cantitativă, şi trebuie să 
răspundă la întrebarea „în ce măsu- 
ră am devenit un creştin mai bun 
prin lectură?”. Sfântul Ierarh Teofan 
Zăvorâtul ne îndeamnă: „Nu citiţi 
doar pentru a citi, ci pentru a 
împrospăta şi a hrăni sufletul”. 


Mai mult, nu avem întotdeauna sufi- 
cient timp pentru un studiu de mai 
multe ore a literaturii patristice. În 
acest caz, Sfântul Teofan ne reco- 
mandă să citim cel puţin o frază din 
Sfânta Scriptură sau din lucrarea 
unui sfânt, şi să medităm la ea toată 
ziua — „să o rumegăm” pentru folo- 
sul nostru. Găsim sfaturi similare în 
lucrările Sfântului loan Gură de Aur, 
care scrie: „Nici un fel de timp nu 
poate sluji ca obstacol în citirea Cu- 
vântului lui Dumnezeu ... nu numai 
acasă, dar şi în drumul spre piaţă 
sau aflându-te în călătorie sau la 
vreo întâlnire aglomerată, sau săvâr- 
şind o lucrare oarecare, ne putem 
exersa în această lectură... Văzând 
dispoziţia noastră pentru cunoaşte- 
rea duhovnicească, Stăpânul nostru 
nu ne va dispreţui, ci ne va dărui 
iluminare de sus şi ne va lumina 
mintea. Exerciţiul constant în 
lectură pune o amprentă fermă 
în memoria noastră, şi ceea ce 
astăzi nu am putut înţelege, vom 
înțelege atunci când vom începe să 
citim din nou, mâine, pentru că 
Dumnezeu cel iubitor de omeni lu- 


sn 


minează mintea noastră”. 


Preot Vasili Kucer 


Sfinţii Părinţi subliniază întotdeau- 
na că se poate şi este necesar de citit 
literatură duhovnicească numai prin 
propria viaţă. Cu alte cuvinte, fără 
practică citirea se poate tran- 
sforma într-o teorie goală care 
nu aduce omului niciun folos. Sf. 
Efrem Sirul scrie: „Nu vă dedicați 
lecturii ca să lăsaţi la o parte lucra- 
rea pentru dobândirea virtuţii. Mun- 
ceşte şi citeşte puţin, cu discernă- 
mânt, dar mai ales să faci fapte bu- 
ne”. Şi în alt loc: „Cine citeşte cu sâr- 
guinţă, trebuie să îndeplinească ceea 
ce a citit şi să nu se limiteze numai la 
lectura cea sârguincioasă”. 


Nici o lucrare în viaţa unui creştin 
nu poate fi făcută fără de rugăciune. 
Acest lucru este valabil mai ales pen- 
tru lectură, deoarece înţelegerea 
textului Evangheliei şi a lucrărilor 
sfinţilor părinţi este posibilă nu- 
mai pe calea legăturii prin ru- 
găciune cu Dumnezeu. În acelaşi 
timp, trebuie să ne rugăm şi sfântu- 
lui părinte, ale cărui lucrări le vom 
citi. Îl putem ruga să ne lumineze 
mintea pentru o mai bună înţelegere 
a adevărurilor pe care ni le-a lăsat ca 
moştenire. 


Ce să citim? Sf. Scriptură, Vieţile 
Sfinţilor, cărţi scrise de părinţi con- 
temporani care cunosc toate proble- 
mele cu care se confruntă creştinul 
contemporan în fiecare zi. Desigur, 
numărul cărţilor scrise de sfinţii pă- 
rinţi este incredibil de mare. A le citi 
pe toate este foarte dificil, şi la drept 
vorbind, este chiar imposibil. Şi sco- 
pul nostru este complet diferite. De 
fapt, este important nu numai să 
citeşti literatură patristică, dar să 
foloseşti ceea ce citeşti în viaţă. Nu- 
mai atunci cărţile pe care le citim ne 
vor fi de folos. 

Într-o sală îmbrăcată/ Cu 
icoane şi cu flori,/ Ospătează 
fețe-alese/ De ierarhi şi dre- 
gători/ Iar în capul mesei 
şade/ Bucuros Mitropolitul,/ 
Cel iubit de tot norodul,/ Ia- 
cob îmbunătățitul./ Este ziua 
lui cinstită/ Şi de asta - ne- 
greşit -/ Cele mai înalte feţe/ 
Din Moldova au venit. 


Sf. Ioan Iacov Hozevitul 


Iacob al II-lea „Nemţeanul”, cum 
mai este cunoscut, s-a născut în anul 
1749 în satul Gledin, din tărâmul 
Bistriţei-Năsăud. Părinţii, ciobani de 
neam, aveau o mare dragoste de cele 
sfinte. Acest neam de iubitori de 
Dumnezeu mai cuprindea un râvni- 
tor, pe Cuviosul Pahomie, unchiul 
viitorului mitropolit, egumen în La- 
vra Neamţului şi întemeietor al Schi- 
tului Pocrov, canonizat ulterior. Într- 
o vreme în care Ortodoxia era prigo- 
nită de către autorităţile austro- 
ungare, tânărul Ioan trece munţii în 
Moldova cu familia în anul 1760. 
Asemeni unchiului său, se îndreaptă 
către Lavra Neamţului, unde, după 
trei ani de ucenicie, este tuns în mo- 
nahism la nici 15 ani, cu numele de 
Iacob. Învăţase limbile greacă, slavo- 
nă, latină şi îl citea pe Montesquieu, 
preocupându-se de ridicarea sa spi- 
rituală. Ajuns ierodiacon, deprinde 
multe calităţi, care l-au impus în faţa 
marii obşti de la Neamţ ca econom şi 
administrator al mitropoliei. 


Devine primul episcop ardelean din 
Moldova, în 1782, întărind conştiinţa 
de neam şi credinţa între provinciile 
istorice într-o vreme în care Ortodo- 
xia se lupta să supravieţuiască în 
Transilvania. Episcopia Huşilor un- 
de avea să păstorească fusese pe ne- 
drept deposedată de bani şi bunuri 
de către domnitorul Al. Mavrocor- 
dat, eparhia rămânând cu o mare 
datorie. Cu un demn curaj, Episco- 
pul Iacob se revoltă şi întocmeşte un 
mare pomelnic, sculptat în formă de 
triptic, al episcopilor şi domnitorilor 
care au ajutat episcopia, înfierând şi 
fapta domnitorului. Prin priceperea 
şi spiritul său gospodăresc, Iacob 
reuşeşte să achite datoriile. Pe banii 
lui aduce, în 1787, de la Sfântul 
Munte Athos, mâna dreaptă a 
Sfintei Muceniţe Chiriachi, pe 
care a ferecat-o în argint şi care de 
atunci este ocrotitoarea Huşilor. 


Posedând un spirit vizionar, îl hiro- 
toneşte pe ucenicul său, Veniamin 


MaxiMina 


bunul chivernisitor al Bisericii 


Oamenii lui Dumnezeu 


MITROPOLITUL IACOB STAMATI 


Costachi, care la nici 24 de ani devi- 
ne cel mai tânăr episcop, un demn 
urmaş al său. Însă nu hirotoneşte 
ca duhovnici decât preoţi tre- 
cuţi de 40 de ani, şi aceasta cu 
mare greutate, după o adâncă cerce- 
tare. 


În 1792 este ales Mitropolit al Mol- 
dovei, fiind apreciat de însuși sulta- 
nul Selim al III-lea pentru firea ge- 
neroasă, căci răscumpărase cu banii 
săi 500 de prizonieri turci. Continuă 
activitatea sa de bun gospodar, ridi- 
când din temelii impunătorul palat 
al mitropoliei. Cumpără din banii săi 
mai multe moşii pentru mitropolie şi 
înfiinţează o farmacie, o noutate 
pentru acele vremuri. 


Grija sa părintească asupra şcolilor 
existente în Moldova se vede în ra- 
portul către domnitorul Ipsilanti din 
1800, unde, în calitate de preşedinte 
al Epitropiei Şcolilor, face diferite 
recomandări în legătură cu procesul 
de învățământ, chiar şi pentru Aca- 
demie. Elevii se recrutau din toate 
păturile sociale. Cei săraci beneficiau 
de întreţinere gratuită, „având în 
vedere silința la învăţătură”. Pentru 
cei silitori se acordau recompense. 
Elevii bolnavi urmau să fie trataţi de 
doctorii oraşului fără plată. Mitropo- 


litul Iacob propune ca şcoala dom- 
nească să fie înzestrată cu bibliotecă 
şi fiecare negustor care aduce în ţară 
cărți nou apărute să fie dator a da un 
exemplar pentru această bibliotecă, 
la jumătate de preţ. Dascălii şi elevii 
să fie scutiţi de orice fel de taxe. Lui i 
se datorează şi înfiinţarea în anul 
1803 a micilor şcoli de meserii de 
la mănăstirile Agapia sau Văratec. 
Astfel se distinge ca un adevărat pro- 
povăduitor al culturii şi cunoaşterii 
naţionale. Sprijină activităţile tipo- 
grafice, înființând Tipografia Mi- 
tropolitană în 1794, aici apărând 
cărţi de cult şi didactice. 


Se interesează despre starea preoţi- 
mii din vremea sa. Multor preoţi 
săraci le ierta ploconul vlădicesc, iar 
altora le dădea ajutoare. Credin- 
cioşilor săraci, orfanelor şi văduvelor 
le făcea multe milostenii. Mai 
multe sute de văduve în mizerie şi 
orfani au fost salvaţi de la înfometa- 
re prin generozitatea sa. Fiice de bo- 
ieri sărace, dar virtuoase, au primit 
de la el daruri de nuntă, de la 10 la 
20 de pungi de galbeni: fără acest 
sprijin ele riscau să rămână necăsă- 
torite. Oriunde întâlnea nefericiţi, îi 
ajuta. 


Mitropolitul Iacob a fost atât pentru 
fiii săi duhovniceşti, cât şi pentru 
familia sa după trup un reper moral, 
crescând o pleiadă de preoţi şi cărtu- 
rari. În afara nepotului său, paharni- 
cul Toma Stamati, care îi traduce 
unele cărţi şi îl ajută la ridicarea Bi- 
sericii Banu, sau fiului acestuia, poe- 
tul basarabean Constantin Stamati, 
nu trebuie să-l uităm pe nepotul de 
frate, preotul Dumitrache, paroh la 
Biserica Uspenia din Botoşani, care 
îl botează pe Mihai Eminescu în 
1850. 


A trecut la Domnul în 9 martie 1803, 
la numai 54 de ani, fiind înmormân- 
tat în pridvorul Bisericii „Sfântul 
Gheorghe”, vechea Catedrală Mitro- 
politană din Iaşi. 

I.G. 

Sondaj de opinie 


Mai face parte 


CARTEA 


din viaţa noastră? 


MaxiMina 


Am auzit de curând pe cineva (om instruit) care spunea că nu 
mai are timp să citească nimic, de aceea nu mai cumpără ni- 
cio carte sau revistă. Şi acel om nu este căsătorit, nu are copii 
şi nici nu lucrează la o multinațională care să-l stoarcă de 
toate puterile 10-12 ore pe zi. Firesc, mi-am pus întrebarea: 
dacă un astfel de om nu mai are timp de citit, dar cei cu fami- 
lie, cu copii, cu probleme? Astfel că am căutat să aflăm de la 
frații noştri din obşte ce loc mai ocupă cărțile în viaţa lor. Cea 


mai mare parte a celor întrebaţi au servicii solicitante şi familie, copii. Este vorba în acest sondaj doar de adulți, 
iar nivelul de instrucţie şcolară este variat. Iată răspunsurile pe care le-am primit la întrebările: cât de des ci- 
tesc? ce fel de cărți? care a fost ultima carie citită? 


Citesc în fiecare zi. Acum am termi- 
nat de citit Filocalia vol. 1. 


XXX 


Încerc să citesc cel puţin o carte pe 
lună, de obicei beletristică. Momen- 
tan citesc Sănătatea creierului, scri- 
să de un medic român, Ciurea. Ci- 
tesc literatură clasică (gen Dosto- 
ievski), dar şi cărţi pentru adoles- 
cenți, ca să fiu la curent cu ce îi inte- 
resează. In Post încerc să evit cărțile 
prea lumeşti. 


XXX 


Citesc după cum îmi permite timpul. 
Cert este că tot timpul stau nişte 
cărţi pe noptieră. Unele sunt începu- 
te de mult şi neterminate. Acum ci- 
tesc Singur Ortodoxia, a părintelui 
Arsenie Papacioc. Citeam înainte o 
carte de Kazuo Ishiguro (laureat al 
premiului Nobel pentru literatură în 
2017 — n.n.), dar am zis să nu mai 
citesc beletristică în Post. Citesc con- 
stant beletristică (de exemplu îmi 
place mult cum scrie Evgheni Vo- 
dolazkin) şi cărţi duhovniceşti. 


XXX 
Citesc cam în fiecare zi Vieţile Sfinţi- 


lor. Iar ultima carte este una a lui 
Dan Puric. 


XXX 


Eu încerc să citesc în primul rând 
cărți de specialitate (logopedie), 
pentru că încerc să caut soluţii pen- 
tru copiii cu care lucrez, dar fiind 
soţie şi mamă, e mai greu (de lângă 
sora care răspunde, soțul şopteşte 
că citeşte cărţi de bucate...). Adevă- 
rul e că părintele Ștefan are drepta- 
te: când avem timp liber, cam stăm 
pe telefon. Am putea să citim, dar... 
Nu e vorba numai de timp. Trebuie 
să ne mobilizăm să citim! Altfel, ne 
degradăm. 


XXX 


Din păcate nu citesc pentru că nu 
am timp. Sincer, nu ştiu când am 
citit ultima carte. Mai citesc din Bi- 
blie. 


XXX 


Nu sunt foarte rapidă la citit, citesc 
mai greu. Şi atunci trebuie să-mi 
rezerv într-o zi 5-10 minute să citesc 
ceva. Citesc zilnic Sf. Scriptură. Mai 
citesc şi din Filocalie. Acum citesc o 
carte a Sf. Ioan de Kronstadt, Calea 
pocăinței lăuntrice, şi îmi place 
mult, căci îmi răspunde la căutări. 
Când suntem cuprinşi de neputinţe 
şi de tot felul de stări, să nu facem o 
problemă din aceasta, pentru că se 


întâmplă, dar trebuie să ne îndrep- 
tăm în fiecare zi. Nu se citeşte greu 
cartea, dar o tot întrerup, că trebuie 
să fac treabă acasă şi să fiu grijulie 
cu ai mei. Şi îmi doresc apoi să citesc 
cartea Sf. Filaret al Moscovei ce ne-a 
fost recomandată (Catehismul orto- 
dox — n.n.). Am căutat câte ceva pe 
internet despre sfânt şi aştept să 
primesc cartea. Am deschidere foar- 
te mare, dar şi neputinţa e pe măsu- 
ră. Să-mi dea Dumnezeu râvnă mul- 
tă să pot citi cărţile pe care le-am 
cumpărat! 


XXX 


Mie îmi place foarte mult să citesc. 
Nu pot spune că zilnic, dar în fiecare 
săptămână sigur citesc ceva. Citesc 
de toate: beletristică de la noi şi din 
străinătate (din romane poţi să în- 
veţi foarte multe lucruri, din experi- 
enţa de viaţă pusă de autor în perso- 
naje), religioase, de dezvoltare per- 
sonală, care mă interesează foarte 
mult, de psihologie (de exemplu m-a 
ajutat mult cartea Conflictele noas- 
tre interioare, scrisă de Karen Hor- 
ney). 


XXX 


Citesc săptămânal câte ceva. Acum 
citesc o carte de părintele Porfirie, 
Antologie de sfaturi şi îndrumări. 

Înainte de aceasta am citit O muscă 
în Sfântul Munte şi Nesfinţii sfinţi. 
Citesc şi vieţile sfinţilor. Mă concen- 
trez doar pe cărţi duhovniceşti, pen- 
tru că dacă citesc altceva, mi se pare 
că îmi umplu capul cu prostii care nu 
există, fantezii care nu mă ajută, nu 
mă îmbogăţesc. De aceea mă intere- 
sează doar ce mă dezvoltă lăuntric. 


XXX 


Încere să citesc cât mai des, măcar o 
dată pe săptămână, dar sunt şi peri- 
oade în care nu apuc cât aş vrea de 
mult. Citesc cărţi duhovniceşti. De 
curând am terminat o carte despre 
Sfinţii 'Ţari Romanovi, iar acum ci- 
tesc o carte despre maica Alexandra 
— principesa Ileana a României. Mi-a 
plăcut mult şi Gheron Iosif. 


XXX 


Mă străduiesc să citesc câte puţin în 
fiecare zi. Doar cărţi duhovniceşti 
citesc. Mi-a rămas în inimă cartea 
părintelui Zaharia Zaharou, Adu-ți 
aminte de dragostea cea dintâi. 


XXX 


Îmi fac vreme să citesc în fiecare zi, 
cât pot. Vieţile sfinților de pe tele- 
fon. 


XXX 


Nu reuşesc să citesc în fiecare zi, în 
funcţie de cât de mult stau la lucru şi 
apoi am treabă şi acasă, că am fami- 
lie. Dar mi-am programat cam 20 
minute pe zi, iar duminica mai mult, 
fiind ziuă de odihnă, câte 2-3 ore. 
Îmi place cartea, să o ţin în mână, 
îmi place cum miroase. În ultimul 
timp mă fascinează vieţile sfinţilor. 
Acum citesc Pelerinul rus. Iar înain- 
tea ei am terminat Pocăinţa, a părin- 
telui Ilarion Felea. În urmă cu câţiva 
ani citeam şi altfel de cărţi, de exem- 
plu: Puterea prezentului de Eckhart 
Tolle sau Calea perfectă a lui Osho. 


Carte frumoasă, cinste cui te-a scris, 
Încet gândită, gingaş cumpănită; 
Eşti ca o floare, anume înflorită 
Mâinilor mele, care te-au deschis. 


Eşti ca vioara, singură ce cântă 
Iubirea toată pe un fir de păr, 
Și paginile tale, adevăr, 

S-au tipărit cu litera cea sfântă. 


MaxiMina 


Dar acum mă interesează partea du- 
hovnicească pentru că am văzut ce 
înseamnă să trăieşti un pic diferit 
faţă de lume, chiar având încercări în 
familie. Învăţ foarte mult de la sfinţi. 
Îmi plac cărţile care îmi dau putere 
şi mă ajută să fac faţă situaţiilor şi 
încercărilor din fiecare zi. Când vezi 
prin câte au trecut sfinţii, te compari 
cu ei şi vezi că crucea ta e una foarte 
mică. Eu zic: Doamne, eu am voinţă, 
Tu Te rog să-mi dai putere! 


XXX 


Vreme de citit am, dar câteodată lip- 
seşte hotărârea sau impulsul de a mă 
apuca de citit. Citesc zilnic: cărţi du- 
hovniceşti, de psihologie şi psihote- 
rapie ortodoxă. Şi sociologie. Ultima 
carte citită a fost Secolul singurătăţii 
de Noreena Hertz. 


XXX 


Nu prea am timp; când culc copiii 
acasă şi termin treaba. Uneori mai 
ascult audiobook-uri în timp ce spăl 
vasele (de pe aplicaţia „Lumea Orto- 
doxiei"). Citesc mai mult ce mă inte- 
resează pentru creşterea copiilor şi 
dacă poate fi ceva în legătură cu cre- 
dinţa e şi mai bine. Acum citesc Cum 
să comunicăm copiilor credinţa or- 
todoxă, convorbiri ale Maicii Magda- 
lena de la Essex. În rest, citesc copii- 
lor mereu poveşti noi, câte 10-20 
minute pe zi dacă am timp. 


XXX 


Nu citesc decât cărţi teologice, că şi 
aşa nu am timp. Dar ultima cred că a 
fost chiar înainte de a-l naşte pe unul 
dintre copii, în urmă cu 7 ani. Măria 
sa, Neagoe Basarab... 


XXX 


Din păcate nu mai apuc să citesc 
cărți, decât literatură de specialitate. 


XXX 


Aş avea timp, dar nu citesc foarte 
des! Memoriile părintelui Bartolo- 
meu Anania citesc acum. 


XXX 


Nu mai am timp să citesc cărți. Le 
ascult audio. E vorba de cărți duhov- 
niceşti. Ultima carte citită a fost Ți- 
ne-ţi mintea în iad şi nu deznădăj- 
dui a Sfântului Siluan Athonitul. 


XXX 


Îmi fac timp să citesc aproape zilnic. 
Citesc Biblia, vieţile sfinţilor din luna 
respectivă şi ce se nimereşte. Ultima 
cartea a fost despre deasa sau rara 
Împărtăşanie. 


XXX 


Nu prea am timp de citit. Citesc căr- 
ţile parţial, în funcţie de interesul de 
moment. Citesc doar cărți duhovni- 
ceşti. Ultima carte citită a fost 
Amurg in Mănăstire. Viaţa Cuvioa- 
sei Stareţe Taisia scrisă de ea însăşi. 


XXX 


Cu copii mici, timpul personal de 
lectură e foarte limitat. Citesc împre- 
ună cu ei cărți de copii aproape zil- 
nic, şi câte-un articol de interes pen- 
tru mine pe telefon. Acum citesc o 
carte despre diversificarea la bebe- 
luşi, însă ultima carte citită integral 
din plăcere a fost (tare demult) 
Splendida cetate a celor o mie de 
sori de Khaled Hosseini. 


Un om de sânge ia din pisc noroi 
Şi zămisleşte marea lui fantomă 
De reverie, umbră şi aromă, 
Şi o pogoară vie printre noi. 


Dar jertfa lui zadarnică se pare, 
Pe cât e ghiersul cărţii de frumos. 
Carte iubită, fără de folos, 

Tu nu răspunzi la nicio întrebare. 


